۱۹۸۶-جی ایلین نۆفوس ساییمینا گؤره ۶۹۴۵ نفردن تشکیل اولونان دولقان خالقینین آرتیق ساده‌جه ۵۱۰۰ نفری دولقان تورکجه‌سینی آنا دیلی اولاراق گؤستردیگی بللی اولموشدور. بو ساییمدا هم ده بیر نئچه ائوئنکلر و ساموئیدلر دولقان تورکجه‌سینی ایکینجی دیلی اولاراق گؤسترمیشدیر. بو اوزدن دولقان تورکجه‌سینین او موحیطده ترافیک دیلی اولدوغونو دئیه‌بیلریک. آنجاق دولقانلارین اؤزلری دیللرینی ساخا توررکجه‌سینین و یا یاکوت تورکجه‌سینین بیر دیالئکتی اولاراق حساب ائدیرلر. ۲۰۱۰ ایلینین ساییمینا گؤره دولقان تورکجه‌سینی دانیشانلارین توپلامی ۱۰۵۴ نفر اولاراق مۆعین اولونموشدور.